શાસ્ત્રોમાં જણાવ્યા મુજબ, લાભપાંચમના દિવસે ધંધાની શરૂઆત કરવા માટે કોઇ મુહૂર્ત જોવાની પણ જરૂર રહેતી નથી. લાભપાંચમે લક્ષ્મીજી, ગણેશજી અને સરસ્વતી માતાની એકસાથે પૂજા કરીને ધંધાની શરૂઆત કરવામાં આવે છે. લાભપાંચમની જૈન સમુદાયમાં જ્ઞાનપંચમી રૂપે રંગેચંગે ઉજવણી કરાઇ છે. જૈન પરંપરા મુજબ આ દિવસથી તમારે તમારી પાસે રહેલું જ્ઞાન પરિવાર, સમાજમાં ફેલાવવાની શુભ શરૂઆત કરવાની હોય છે. એવી માન્યતા છે કે, તમારી પાસે જો જ્ઞાન હોય અને તમે લોકો સુધી ન પહોંચાડો તો આવતા જન્મમાં રોગ થતા હોય છે. જ્યોતિષાચાર્ય ડો. મહેશ દશોરાએ જણાવ્યું હતંુ કે, બીજા શબ્દોમાં કહીએ તો આજ સુધીમાં રચાયેલા ગ્રંથોને ખૂબ જ સારી રીતે સાચવીને એ જ્ઞાન વડીલોથી લઇને બાળક સુધી પહોંચે તે બાબતે મહત્ત્વ આપવાના કારણે લાભપાંચમને જ્ઞાનપંચમી કહેવામાં આવે છે.